བརྟན་བཞུགས་འདི་རྒྱུ་དངོས་པོའི་ཐོག་ནས་འགྲོ་སོང་ཆེན་པོ་མ་བཏང་བར་དོན་དམ་པའི་བརྟན་བཞུགས་ཡོང་བ་ཞིག་བྱོས་ཟེར་ནས་བཤད་པ་བཞིན་དོན་དམ་པའི་བརྟན་བཞུགས་ཡག་པོ་ཞིག་བྱུང་སོང༌།ཕ་ཡུལ་ནས་འབྱོར་བའི་དགེ་སྒྲུབ་ཀྱི་ཐོ་ཡིག་རྐྱང་པ་ལ་ཤོག་གྲངས་སྟོང་ཕྲག་བརྒལ་བ་ཞིག་འདུགདེར་བརྟེན་ད་ཐེངས་ཀྱི་བརྟན་བཞུགས་འདི་དད་པ་དམ་ཚིག་ལ་བསྲེས་བསླད་མེད་པ།རིན་པོ་ཆེའི་ཞབས་བརྟན་དུ་འགྱུར་བར་ཤོགཅེས་གསོལ་བ་སྨོན་ལམ་བཏབ་ནས་བསྒྲུབས་པའི་དགེ་ཚོགས་རྒྱ་ཆེན་པོ་ཡིན་དུས་དོན་དམ་པའི་བརྟན་བཞུགས་ངོ་མ་རེད།དེ་གསེར་དང་དངུལ་སོགས་དངོས་པོ་གཞན་གྱིས་རིན་ཐང་གཞལ་དུ་མེད།དད་པ་དམ་ཚིག་ལ་འགྲན་ཟླ་མེད་པ།དེ་རིང་གི་བརྟན་བཞུགས་སྨོན་ལམ་འདིའི་མགོ་མཇུག་ཡོངས་རྫོགས་ཤིན་ཏུ་ཡག་པོ་བྱུང་སོང་བས་རྫོགས་བྱང་དུ་བསྔོས་པ་ཡིན་ན།རྒྱུའི་ཀུན་སློང་དང་དུས་ཀྱི་ཀུན་སློང་གཙང་མ་ཡོད་པ་ཡིན་དུས་མཇུག་ཏུ་བསྔོ་བ་དང་སྨོན་ལམ་ཡང་དག་པ་ཞིག་གནང་རོགས་ཞེས་ཞུ་འདོད་བྱུང༌།